PATVIRTINTA

Rozalimo pagrindinės mokyklos

direktoriaus 2020 m. lapkričio 30 d.

įsakymu Nr. V-57

**ROZALIMO   PAGRINDINĖS MOKYKLOS**

**2020–2025 METŲ KORUPCIJOS PREVENCIJOS PROGRAMA**

**I. SKYRIUS**

**BENDROSIOS PROGRAMOS NUOSTATOS**

1. Rozalimo pagrindinės mokyklos 2020–2025 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti Rozalimo pagrindinėje mokykloje. Korupcijos prevencijos programa parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297, Žin., 2011, Nr. 81-3962), Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 (Žin., 2002, Nr. 10-355, Žin., 2011, Nr. 77-3727), ),  Pakruojo rajono savivaldybės Tarybos 2020 m. spalio 29 d. sprendimu Nr. T- 295 „ Dėl Pakruojo rajono savivaldybės korupcijos prevencijos 2020-2025 metų programos“.

2. Pagrindinės programoje vartojamos sąvokos:

**Korupcija**– bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.

**Korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

**Korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

3. Kitos Programoje vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme (Žin., 2002, Nr. 57-2297) ir kituose teisės aktuose.

4. Programos paskirtis – intensyvinti korupcijos prevenciją, šalinti prielaidas korupcijai atsirasti ir plisti mokykloje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę mokyklos darbuotojų, dirbančių pagal darbo sutartis, veiklą.

*Programos strateginės kryptys:*

1. korupcijos prevencija;

2. antikorupcinis švietimas ir informavimas.

5. Programa parengta 5 metų laikotarpiui. Programos įgyvendinimą koordinuoja ir kontroliuoja  mokyklos korupcijos prevencijos komisija, o įgyvendina mokyklos administracija, mokytojai, auklėtojai ir darbuotojai.

**II. SKYRIUS**

**SITUACIJOS ANALIZĖ**

6. Rozalimo pagrindinė mokykla - savivaldybės biudžetinė įstaiga, savo veiklą grindžianti įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo skyriaus vedėjo įsakymais.

7. Pagrindinė veiklos rūšis – bendrasis pagrindinis ir priešmokyklinis ugdymas.

8. Vykdydama pagrindinę veiklą, mokykla išduoda pradinio, pagrindinio išsilavinimo pažymėjimus. Išduodant šiuos dokumentus, laikomasi griežtos atsiskaitomybės Pakruojo rajono savivaldybės administracijos švietimo skyriui.

9. Kaip mokyklai skirtų biudžeto asignavimų valdytojas direktorius kasmet atsiskaito už ūkinę - finansinę veiklą mokyklos tarybai, Mokyklos bendruomenei.

Mokyklos taryba kasmet informuojama apie metinį biudžetą, dalyvauja, planuojant mokyklos biudžeto poreikį, sprendžiant lėšų taupymo klausimus.

10. Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

11. Kasmet mokslo metų pradžioje mokiniai ir mokinių tėvai supažindinami su mokinių pažangos ir pasiekimų vertinimo tvarka. Antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

12. Dalies mokyklos darbuotojų darbo pobūdis ir suteikti įgaliojimai gali sudaryti sąlygas korupcijai įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinė. Mokykloje patvirtinta paramos mokyklai gavimo, panaudojimo, apskaitos ir atsiskaitymo tvarka.

**III. SKYRIUS**

**PROGRAMOS TIKSLAI IR UŽDAVINIAI**

13. **Programos tikslai:**

13.1. siekti mažinti korupcijos pasireiškimo galimybių atsiradimą;

13.2. užtikrinti skaidrią ir veiksmingą veiklą mokykloje;

13.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

14. **Korupcijos tikslams pasiekti numatomi uždaviniai:**

14.1. didinti teisėkūros proceso viešumą ir skaidrumą;

14.2. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

14.3. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

14.4. didinti antikorupcinio švietimo sklaidą mokykloje;

14.5.supažindinti moksleivius su savivaldos principais ir skatinti juos būti aktyviais visuomenės nariais.

**IV. SKYRIUS**

**KORUPCIJOS PREVENCIJOS PRINCIPAI**

15. Korupcijos prevencija įgyvendinama vadovaujantis šiais principais:

15.1. *teisėtumo* – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.

15.2. *visuotinio privalomumo* – korupcijos prevencijos subjektais gali būti visi asmenys.

15.3. *sąveikos* – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V. SKYRIUS**

**SIEKIAMI REZULTATAI IR VERTINIMO KRITERIJAI**

16. Siekiami rezultatai:

16.1. sumažinti korupcijos pasireiškimo tikimybę;

16.2. padidinti nepakantumą korupcijai;

16.3. pagerinti korupcijos prevencijos organizavimą mokykloje;

16.4. padidinti visuomenės pasitikėjimą mokykla.

17. Programos rezultatyvumas nustatomas vadovaujantis kiekybės ir kokybės rodikliais:

17.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

17.2. įvykdytų programos įgyvendinimo plano priemonių skaičius;

17.3. atliktų korupcijos pasireiškimo tikimybės vertinimų skaičius;

17.4. asmenų, pranešusių apie korupcijos pobūdžio teisės pažeidimus, skaičiaus pokytis;

17.5. oficialių pranešimų apie įtariamus pažeidimus ir ištirtų pažeidimų santykis;

17.6. organizuotų seminarų, mokymų ir dalyvavusių juose asmenų skaičius.

18. Kiekviena konkreti Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**VI. SKYRIUS**

**PROGRAMOS ADMINISTRAVIMAS**

19. Už Programos įgyvendinimą atsakingas Rozalimo pagrindinės mokyklos direktoriaus įsakymu paskirtas asmuo, atsakingas už Programos įgyvendinimo organizavimą ir už korupcijos prevenciją ir kontrolę.

22. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

23. Programos ir jos priemonių įgyvendinimo plano projektą rengia Rozalimo pagrindinės mokyklos asmuo, atsakingas už korupcijos prevenciją.

24. Mokyklos prevencijos programą tvirtina mokyklos direktorius.

**VII. SKYRIUS**

**BAIGIAMOSIOS NUOSTATOS**

25. Programa įgyvendinama pagal Programos įgyvendinimo priemonių planą.

26. Už konkrečių Programos priemonių įgyvendinimą atsako priemonių plane nurodyti vykdytojai.

27. Programa įsigalioja nuo 2020 m. lapkričio 30 dienos.

28. Programa skelbiama mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_

**ROZALIMO PAGRINDINĖS MOKYKLOS  KORUPCIJOS PREVENCIJOS PROGRAMOS ĮGYVENDINIMO**

**2020-2025 METŲ PRIEMONIŲ PLANAS**

**Tikslas**: didinti skaidrumą, viešumą, mažinti korupcijos prielaidas Rozalimo pagrindinės  mokyklos veiklos srityse.

**Uždavinys**: Vykdyti antikorupcinį švietimą, įgyvendinti antikorupcinio ugdymo programą.

| Eil. Nr. | Priemonės pavadinimas | Vykdytojai | Vykdymo laikas |
| --- | --- | --- | --- |
| 1. | Asmenų, įgaliotų vykdyti korupcijos prevenciją ir jos kontrolę  paskyrimas. | Mokyklos direktorius | 2020 m.  lapkričio mėn. |
| 2. | Skelbti mokyklos interneto svetainės skyrelyje „Korupcijos prevencija“ prevencijos programą ir jos įgyvendinimo priemonių planą bei visą informaciją apie antikorupcinę veiklą, vykdomą mokykloje. | Asmuo, atsakingas už korupcijos prevenciją mokykloje | 2020–2025 m. |
| 3. | Užtikrinti skaidrų 10 kl. mokinių PUP organizavimą ir vykdymą. | Direktoriaus pavaduotojas ugdymui | Kasmet |
| 4. | Darbuotojų mokymų inicijavimas korupcijos prevencijos klausimais. | Direktorius, direktoriaus pavaduotojas ūkio reikalams, direktoriaus pavaduotojas ugdymui | Kasmet |
| 5. | Viešai skelbti mokyklos internetiniame puslapyje  informaciją apie laisvas darbo vietas. | Direktorius | Esant laisvoms darbo vietoms |
| 6. | Privačių interesų deklaracijų teikimas. | Direktorius  Direktoriaus pavaduotojai | Kasmet |
| 7. | Viešųjų pirkimų planavimas, inicijavimas, organizavimas ir vykdymo  priežiūra. | Direktorius  Direktoriaus pavaduotoja ūkiui | Nuolat |
| 8. | Informuoti  mokyklos bendruomenę apie ugdomąją, finansinę ir ūkinę veiklą. | Direktorius | Metų pabaigoje |
| 9. | VMI edukacinis užsiėmimas 8 kl. mokiniams “Šešėlinė ekonomika“ mokiniams. | Direktorius  VMI darbuotojai | 2021 m.  Spalio mėn. |
| 10. | Viešųjų pirkimų vykdymo priežiūra. | Korupcijos prevencijos komisija | Nuolat |
| 11. | Mokyklos biudžeto lėšų naudojimo pagal patvirtintas sąmatas priežiūra. | Direktorius  Vyr. buhalteris | Kasmet |
| 12. | 2 procentų gyventojų mokesčio lėšų naudojimo priežiūra. | Mokyklos korupcijos prevencijos komisija | Finansinių metų pabaigoje |
| 13. | Direktoriaus informavimas gavus informaciją apie galimą korupcinę veiklą. | Korupcijos prevencijos komisijos pirmininkas | Nuolat |

\_\_\_\_\_\_\_\_\_\_\_\_\_\_\_\_\_\_\_